**ASEVELVOLLISUUSLAIN JA NAISTEN VAPAAEHTOISESTA ASEPALVELUKSESTA ANNETUN LAIN MUUTOSTARPEITA SELVITTÄVÄN TYÖRYHMÄN KOKOUS 4/2020**

|  |  |
| --- | --- |
| Aika Paikka | **Ke 16.12.2020 klo 13:00 – 15:00****eTUVE** |
|  |  |
| Läsnä |  |

Perttu Wasenius, PLM (pj)

 Minnamaria Nurminen, PLM

 Tero Koljonen, PLM

 Sinikka Vahvaselkä, PLM

 Joona Lapinlampi, PLM

 Iina Palonen, Varusmiesliitto

 Samuli Tanttu, PE

Erik Jokinen, PE

Maarit Tulokas, PE

 Vesa Tohkanen, PE

Laura Laaja, PE (siht.)

Pasi Kallioniemi, PE

1. **Kokouksen avaus**

Puheenjohtaja avasi kokouksen klo 13.00.

1. **Asialistan hyväksyminen**

Hyväksyttiin asialista muutoksitta.

1. **Edellisen kokouksen pöytäkirja**

Hyväksyttiin edellisen kokouksen pöytäkirja muutoksitta.

1. **Työryhmän yleinen tilannekatsaus**

*Kuulemiset*

Päätettiin, että kuulemiset hoidetaan kirjallisesti, eikä suulliselle kuulemiselle ole tarvetta.

*PLM:n sisällä käydyt keskustelut työryhmän työn rajauksesta*

Puolustusministeriössä on käyty sisäistä keskustelua työryhmän työn rajaamisesta ja pohdittu 45 päivän aikarajan lyhentämisen suhdetta parlamentaarisen komitean työhön, jossa on keskusteltu koko aikarajan mahdollisesta poistamisesta.

1. **NVapeL HE-luonnoksen läpikäynti**

*Hakemuksen jättämisen määräajan aikaistaminen*

Maavoimien esikunta on esittänyt, että hakemuksen naisten vapaaehtoiseen asepalvelukseen määräaikaa aikaistettaisiin nykysääntelystä (1.3.) poiketen (15.1.). Työryhmän näkemys on, että ehdotus on kannatettava, joten päätettiin nostaa ehdotus esitysluonnokseen ja esitetään hakemuksen jättämisen määräajan aikaistamista.

*45 päivän aikarajan lyhentäminen*

Keskusteltiin 45 päivän aikarajan lyhentämisestä. Varusmiesliitto on sitä mieltä, että aikaraja tulisi poistaa kokonaan, mutta on ennemmin lyhentämisen kannalla kuin asiantilan säilyttämisen kannalla. Se puolsi myös näkemystä, että 30 päivän aikana ehtii saada käsityksen soveltuvuudesta asepalvelukseen. Muutos parantaisi myös tasa-arvoa. Päätettiin, että esitetään lyhentämistä.

*Siirtymäsäännökset*

Keskusteltiin seuraavista, jotka vaatisivat siirtymäsäännöstä:

Palveluksen aloittamisajankohdan aikaistaminen viimeistään 30:stä ikävuodesta 29:än ikävuoteen

* Näiden osalta voimassa olevat käskyt pysyvät voimassa, mutta tuleviin tarvitaan siirtymäsäännös

Muutoksenhaku

* Muutoksenhaun osalta käytössä on ns. standardimuotoinen muotoilu, joita voi hyödyntää myös tässä tapauksessa
* Hakemuksen naisten vapaaehtoiseen asepalvelukseen viimeisen jättöpäivän aikaistaminen
* Siirtymäsäännöksen muotoilu riippuu vielä lain voimaantulosta

*8 §:n muotoilu*

Keskusteltiin pykälän muotoilusta ja siitä, miten käytännössä menetellään, kun palvelus keskeytetään raskauden vuoksi. Säännös tulisi muotoilla siten, että palvelus keskeytetään sen perusteella aina määräajaksi, ei toistaiseksi.

*Muuta*

Muissa laeissa viittauksia NVapeL:iin, jotka tulee muuttaa. Aiheuttaa pitkän listan liitelakeja, jotka tulee kirjata. Vaihtoehtoisesti lakiin voidaan ottaa säännös, jonka mukaan muussa laissa olevalla viittauksella naisten vapaaehtoisesta asepalveluksesta annettuun lakiin, tarkoitetaan jatkossa uutta lakia.

1. **AVL HE-luonnoksen läpikäynti**

*Suostumukseen perustuva palvelusajan pidentäminen*

Vaikka jälki-RUK on poistunut, erikoiskoulutuksen osalta palvelusajan pidentämiseen suostumuksen perusteella on tarve yhä. Keskusteltiin tarpeesta nostaa lakiin säännös suostumukseen perustuvan palvelusajan pidentämisestä. Päätettiin jatkaa pohdintaa sihteeristön kesken. Puoltavia näkemyksiä esitettiin, että selkeyden vuoksi olisi hyvä olla laissa. Tapaukset ovat kuitenkin harvoja ja perustuvat aina varusmiesten omaan halukkuuteen.

*Muuta*

Keskusteltiin lisäksi 60 §:n otsikon vastaavuudesta sisältöön nähden ja siitä, tulisiko säännöksen sijoittelua muuttaa ennemminkin pykälään, jossa palveluskelpoisuuden määrittämisestä säädetään.

1. **Työryhmän mietinnössä käsiteltävät muut asiat**

Työryhmän mietinnössä käsitellään seuraavat työryhmässä esiin nousseet asiat, jotka eivät sisälly valmisteltaviin hallituksen esityksiin:

* Puolustusministeri on linjannut suullisesti, että ministeriö selvittää mahdollisuuksia varusmiesten etuuksien parantamiseen, yhtenä asiana ruokaraha ja sen vakinaistaminen.
* Reservin ikärajoihin liittyvät asiat tulisi käsitellä erillisenä kokonaisuutena omassa hankkeessaan
* Mahdollisuus valmiusperusteisen kertausharjoituksen testaamiseen tulisi arvioida erillisessä hankkeessa.
* Mahdollisuus palvelusajan lyhentämiseen ja terminologiset muutokset
1. **Mietinnön viimeistelyn menettely ja seuraavat kokoukset**

Mietinnön perustelut ovat vielä kesken, joten työryhmän sihteeristö jatkaa kirjoitustyötä. Koska mietinnön pitäisi olla tammikuun 2021 loppuun mennessä valmis, viimeinen alustavasti suunniteltu kokous on liian myöhään. Työryhmän seuraava kokous pidetään 14.1.2021.

1. **Muut asiat**

Ei muita asioita.

1. **Kokouksen päättäminen**

Puheenjohtaja päätti kokouksen klo 14.09.